επειδη τιτος στατειλιος τιμοκρατης ανηρ αξιολογος και του πρωτου ταγματος απαντι τωι προβεβιωμενω σεμνως και θαυμαστως βιωι καλλιστον πολειτευμα επ[ο]λιτε[υσατο αιρ]εθεις δ[ε] γραμματευς μετα το την ελευθεριαν ημειν αποδοθηναι μ[ε]γα[λ]ων ε[ν μ]ηκιστοις χρονοις επιπονωτατων αμα και σφαλερωτατων καιρων πονους και θεραπ[ει]ας υπεστη ενος μεν ανδρος μειζονας ενος δ ενιαυτου πλειονας δι ων πολυπαθειαν καλως διεθηκεν ημας και τα της ελευθεριας ετι πλανωμενα κατεστησατο β[ε]βαια δια δη παντα ταυτα εδοξε τωι παναχαικωι συνεδριωι επαινεσαι τον ανδρα και αναστησαι αυτου χαλκας εικονας εν τε τοις πανηγυριστηριοις των ιερων αγωνων και εν τωι του αμαριου διος [τεμ]ενει και εν επιδαυρωι εν τωι του ασκληπιου ιερωι επιγραφην εχουσας αχαιοι και βοιωτοι [και φω]κεις και ευβοεις και λοκροι και δωριεις τιτον στατειλιον τειμοκρατη γραμματεα [αυτων] γενομενον αρετης ενεκα.
Epidauria — Epidauros: Asklepieion — ca. 34/35 AD — IG IV²,1 81, ll. 7-18
 ca. 34/35 AD 